స్వర్గం (సినిమా)

అయోమయ నివృత్తి కొరకు చూడండి. పుణ్యాత్ముల కొరకు నిర్ధేశించబడిన ఒక లోకం స్వర్గం 

స్వర్గం తెలుగు చలన చిత్రం 1981 మే 16 న విడుదల. దుర్గా నాగేశ్వరరావు దర్శకత్వంలో వచ్చిన ఈ చిత్రంలో చంద్రమోహన్, జయసుధ,జంటగా నటించారు.సంగీతం చక్రవర్తి అందించారు .

కథ
ఒక రిటైర్డ్ మిలటరీ ఆఫీసరు (సత్యనారాయణ) భార్య (ఎస్.వరలక్ష్మి) చండశాసనురాలు. ఆమెకు నలుగురు కొడుకులు. ఆమె అంటే కొడుకులకే కాదు ఆమె భర్తకు కూడా హడల్. ఆ ఇంటిని తన కట్టుబాటులో ఉంచడానికి ఆమె ఎప్పుడూ ప్రయత్నిస్తూ వుంటుంది. ఆమె రెండో కొడుకు భార్య ఉమ. ఆమె చెల్లెలు సుమ (జయసుధ) గడుగ్గాయి. అక్క ఇంటికి చుట్టపు చూపుగా వచ్చిన సుమ ఆంటీ దాష్టీకం చూసి ఆమెను ఓ ఆట పట్టించి దారిలోకి తేవాలని అనుకుంటుంది. ఆ ఇంటిలోని వారిని, రిటైర్డ్ మిలటరీ ఆఫీసరుతో సహా తన చిలిపి చేష్టలతో ఆకట్టుకుంటుంది. ఆ రిటైర్డ్ మిలటరీ ఆఫీసరు మూడో కొడుకు ఒక డాక్టరు. అతడు సుమను ప్రేమిస్తాడు. వీరిద్దరికీ పరిచయం కలహంతో ప్రారంభమై ప్రణయంగా పరిణమిస్తుంది. కాని వారి పరిణయానికి అడ్డుపడుతుంది రిటైర్డ్ మిలటరీ ఆఫీసరు భార్య. చివరకు ఆమె మనసు మార్చుకోవడం ఈ జంటకు పెళ్లి కావడం అనేది పతాక సన్నివేశం. 

 తారాగణం 
చంద్రమోహన్ 

జయసుధ 

ఎస్.వరలక్మి 

సత్యనారాయణ 

పి.ఆర్.వరలక్ష్మి    

 సాంకేతిక వర్గం 
దర్శకుడు: దుర్గా నాగేశ్వరరావు 

సంగీతం: కె.చక్రవర్తి 

నిర్మాణ సంస్థ: ఉదయం ప్రొడక్షన్స్ 

సాహిత్యం: వేటూరి సుందరరామమూర్తి, రాజశ్రీ 

నేపథ్య గానం: ఎస్.పి బాలసుబ్రహ్మణ్యం, పి సుశీల, ఎస్ జానకి 

విడుదల:1981 మే 16 .

పాటలు
 వెయ్యనా తాళం వెయ్యనా నోటికి వెయ్యనా, రచన: రాజశ్రీ, గానం. శ్రీపతి పండితారాద్యుల బాలసుబ్రహ్మణ్యం ,పి సుశీల 
 కొండపల్లి బొమ్మలాగా కులికే అమ్మాయి, రచన: రాజశ్రీ, గానం. పులపాక సుశీల 
 ప్రియమోహనా అనురాగమయ జీవనా, రచన: వేటూరి సుందరరామమూర్తి, గానం. ఎస్ పి బాలసుబ్రహ్మణ్యం, శిష్ట్లా జానకి 
 ఈ గిలిగింత ఈ పులకింత కదిలించెను ఊహలు, రచన: రాజశ్రీ, గానం ఎస్ పి బాలసుబ్రహ్మణ్యం, పి సుశీల.

మూలాలు
.  2. ఘంటసాల గళామృతము,కొల్లూరి భాస్కరరావు బ్లాగ్.
వర్గం:సత్యనారాయణ నటించిన సినిమాలు
వర్గం:జయసుధ నటించిన సినిమాలు
వర్గం:చంద్రమోహన్ నటించిన సినిమాలు